open-index/open-wikipedia-markdown huggingface dataset:
Univerzita Komenského v Bratislave, Vydavateľstvo

náhľad|Sídlo vydavateľstva je na Šafárikovom námestí 6

**Vydavateľstvo Univerzity Komenského** je účelové zariadenie Univerzity Komenského a vydáva na základe požiadaviek jednotlivých fakúlt univerzity študijnú literatúru, monografie a zborníky vedeckých prác. Polygrafické spracovanie väčšiny svojej produkcie a ďalších tlačovín zabezpečuje vydavateľstvo v univerzitnom polygrafickom stredisku. Inštitúcia sídli na Starých gruntoch v Bratislavskej časti Karlova Ves blízko komplexu Fakulty matematiky, fyziky a informatiky a Prírodovedeckej fakulty.

## História
Univerzita Komenského získala trvalé vydavateľské oprávnenie až na konci roka 1964. Dovtedy dostala na vydanie viacerých publikácií tzv. individuálne vydavateľské oprávnenie. Po získaní stáleho oprávnenia jej trvalo dva roky, kým získala potrebné vyjadrenia, vhodné priestory i personálne obsadenie. Od 3. júla 1967 realizuje univerzita vydavateľskú činnosť pod vlastným menom a na vlastné náklady. Prvou publikáciou, ktorú takto UK vydala, boli skriptá *Anorganická chémia pre poslucháčov farmácie*.

V súčasnosti vydá ročne v priemere 130 titulov v náklade viac ako 60 000 výtlačkov. Riaditeľkou Vydavateľstva UK je Mgr. Agáta Jurášková.

## Externé odkazy
* Domovská stránka vydavateľstva 

Vydavateľstvo
Kategória:Vydavateľstvá na Slovensku
Hulhumalé

**Hulhumalé** alebo **Hulhulemalé** () je obývaný umelo vytvorený ostrov na atole Káfu na Maldivách. Administratívne patrí k mestu Male.

Ostrov bol vytvorený kvôli nedostatku voľnej pôdy na ostrove Malé. Oficiálne bol otvorený v roku 2004. V roku 2006 mal 2&nbsp;866 obyvateľov.

## Zdroj

Kategória:Ostrovy atolu Káfu
Bandos

náhľad|Ostrov Bandos

**Bandos** je neobývaný ostrov na atole Káfu na Maldivách. Jeho rozloha je 178 900 m². Nachádza sa 7 km od hlavného mesta Maldív Malé.

Na ostrove sa nachádza letovisko, zamerané najmä na mladomanželov.

## Zdroj


Kategória:Ostrovy atolu Káfu
Zvislá nosná konštrukcia

**Zvislé nosné konštrukcie** sú konštrukcie v smere vertikálnom, ktoré prenášajú zaťaženie ostatných konštrukcií a vlastnú hmotnosť. Plnia nosnú, tepelnú, zvukovú, estetickú a architektonickú funkciu. 

## Rozdelenie zvislých nosných konštrukcií

### Múry
**-** pod pojmom múr označujeme stavebnú konštrukciu vymurovanú z umelých kusových stavív alebo kvádrov /z tehál, tehlových kvádrov, z kameňa, z tvaroviek, z obyčajného betónu/,kde dĺžka a výška sú väčšie ako tretí rozmer – hrúbka.

**-** používame v stenovej konštrukcii na základe pozdĺžneho alebo priečneho systému

### Piliere a stĺpy
**-** pri pilieroch a stĺpoch je výška väčšia ako ostatné 2 rozmery. Stĺpy sú štíhlejšie.

#### Stĺpy
**-** používame pri skeletových konštrukciách, kde stĺpy prenášajú zaťaženie.Obvodové steny tvoria len teploizolačný plášť, celé zaťaženie prenášajú od vodorovných konštrukcií stĺpy.

#### Piliere
**-** celé zaťaženie prenášajú od zvislých vodorovných konštrukcií piliere, ktoré sú masívne a používajú sa pri ťažkých skeletoch v priemyselných stavbách. 

## Rozdelenie nosných múrov

* Podľa konštrukčného systému: stenový, skeletový a kombinovaný.
* Podľa použitého materiálu: železobetónové (monolitické/montované), tehlové, kamenné, kvádrové a zmiešané.
* Podľa pôdorysnej plochy v objekte: obvodový nosný, schodiskový, vnútorný nosný múr.
* Podľa použitej malty: murivo na maltu vápennú/vápennocementovú/cementovú/sadrovú/vápenno-sadrovú. 
* Podľa úpravy povrchu: omietané, obkladané, pohľadový betón.
* Podľa technológie: monolitická, montovaná, murovaná.

## Väzby tehál
* behúňová väzba
* vzájomná väzba
* polkrížová väzba
* krížová väzba

## Druhy kamenného muriva
* kyklopské murivo (v jednom bode sa stretajú tri styčné škáry)
* murivo z lomového kameňa 
* riadkové murivo – hrubé, čisté, haklíkové
* kvádrové murivo

## Prefabrikáty (montované)
Ich výhoda je rýchla montáž, maximálne prenesenie staveniskovej prácnosti do výrobní a skrátenie doby výstavby. Nevýhodou sú vysoké náklady na dopravu a manipuláciu na stavenisku. Rozdeľujeme ich na prefabrikované steny a stĺpy. Montáž sa môže robiť za bezveterného počasia. 

## Zdroj
* Hájek V. a kol: *Pozemné staviteľstvo I pre 1. roč. SPŠ stavebných *, Alfa, Bratislava, 1989
*https://stav-geo.edupage.org/text/?text=teachers/33245&subpage=22
Plochá strecha

[náhľad|Ploché strechy na budovách v izraelskom meste [Ašdod]]
**Plochá strecha** je strešná konštrukcia alebo strecha so sklonom 10°. Sklon môže byť buď do vnútornej strany alebo do vonkajšej. Optimálny sklon je 3% a okolo vpustov sa zväčšuje na 5%.

## Rozdelenie
* podľa sklonu : jednoplášťové/dvojpláštové/viacplášťové
* podľa využitia : pochôdzna a nepochôdzna
* podľa spôsobu odvodnenia - spádové a nespádové.
* podľa tvaru strešnej plochy - rovinné/zakrivené.
* podľa technológie výroby - monolitické/montované. 

## Požiadavky na ploché strechy
Hlavnou požiadavkou je vodotesnosť, ktorá môže byť narušená účinkom dažďa, krupobitím alebo vetrom. Strecha musí odolávať klimatickým pomerom. Sneh pôsobí počas mrazov ako tepelnoizolačná vrstva, no pri topení musí byť zabezpečený odtok.

## Vrstvy strešných plášťov
Jednoplášťové strešné konštrukcie sa používajú napr. pri skladoch. Tvorí ich parotesná zábrana a tepelno-izolačná vrstva. Dvojplášťové strešné konštrukcie tvoria nosnú vrstvu, parotesnú zábranu, tepelno-izolačnú vrstvu, vodotesnú vrstvu a ochrannú vrstvu.
 
## Ukončenie plochých striech
Okraje striech sú miestom častých porúch. V tomto mieste sa stretajú zvislé a vodorovné prvky. Strechu ukončujeme rímsou alebo atikou.

## Zdroj
* Hájek V. a kol: *Pozemné staviteľstvo I pre 1. roč. SPŠ stavebných *, Alfa, Bratislava, 1989

## Iné projekty

Kategória:Strešná konštrukcia
Sklonitá strecha

**Sklonité strechy** sú drevené alebo kovové strešné konštrukcie. 

## Druhy striech
* stojatá stolica (jednoduchá, dvojitá, trojitá) - používa sa do maximálne rozpätia 2500 mm. 
* ležatá stolica (jednoduchá, dvojitá, trojitá) - používa sa v rozpätí do 7000 mm. 
* väznicová sústava
* hanbálková sústava
* vzperadlová sústava
* vešadlová sústava
* väzníková sústava

## Časti strešnej konštrukcie
* pomúrnica
* krokva
* vrcholová väznica
* stĺpec
* väzný trám
* klieština 
* pásik
* rozpera 
* vzpera
* stredová väznica
* rozpera

## Spoje drevených konštrukcií
Tesárske spoje drevených konštrukcií poznáme : zbíjané - klincované, svorníkové - skrutkové a lepené). Pri tesárskych rozlišujeme väzby : pozdĺžnu (robí sa razom alebo plátovaním) a priečnu (čapovanie, perplatňovanie, osedlávanie, zaklinenie). 

## Druhy základných tesárskych konštrukcií
* sedlo - je to krátky stužujúci trámik, ktorý sa nachádza v mieste podpery dreveného trámu.
* pásik - je to krátka vzpera, ktorej úlohou je prenášať tlak zo stredovej väznice do stĺpa. Stužuje v pozdĺžnom smere a skracuje rozpätie trámu. 
* vzperadlo - prenáša zaťaženie do podpier a podopiera nosný trám. 
* ďalšie (vešadlo, vzpínadlo, prehradový väzník, skruž, lamely a ďalšie).

## Zdroj
* Hájek V. a kol: *Pozemné staviteľstvo I pre 1. roč. SPŠ stavebných *, Alfa, Bratislava, 1989

Kategória:Strešná konštrukcia
Tranzistor riadený poľom

**Tranzistor riadený poľom** (iné názvy: **poľom riadený tranzistor, unipolárny tranzistor, tranzistor ovládaný elektrickým poľom, tranzistor FET, FET-tranzistor**, skr. *FET* z angl. *field-effect transistor*) je tranzistor využívajúci efekt poľa na zosilňovanie elektrických signálov. 

Na rozdiel od bipolárnych tranzistorov (v ktorých je kolektorový prúd ovládaný  pomocou prúdu bázy) sa v tranzistoroch ovládaných elektrickým poľom (FET) ovláda kolektorový prúd pomocou napätia medzi riadiacou elektródou a emitorom. Prenos prúdu sa vykonáva jedným druhom nosičov náboja (odtiaľ názov "unipolárny"). 

## Rozdelenie
*Priechodový tranzistor riadený poľom (skr. JFET alebo NIG FET, kde J=junction, NIG = non-insulated gate):
**Tranzistor riadený poľom s priechodom p-n (=tranzistor ovládaný elektrickým poľom s hradlom oddeleným priechodom p-n, poľom riadený tranzistor s hradlom izolovaným priechodom p-n, skr. PPN FET, resp. **JFET v užšom zmysle** alebo **FET v užšom zmysle**): Tieto tranzistory majú medzi hradlom a kanálom vytvorený priechod p-n, ktorý sa prevádzkuje polarizáciou v závernom smere.
**MESFET: t.j. s priechodom kov-polovodič so Schotkyho hradlom
**HEMT
*Tranzistor riadený poľom s izolovaným hradlom (skr. IG FET, kde IG = insulated gate):
**Tranzistor riadený poľom s hradlovou dielektrickou vrstvou (=tranzistor ovládaný elektrickým poľom s hradlom oddeleným izolantom, poľom riadený tranzistor s hradlom izolovaným dielektrickou vrstvou, skr. MISFET, kde M=metal, I=insulator, S=semiconductor): Tranzistory tohto typu majú medzi hradlom a kanálom vytvorenú vrstvičku dielektrika. Delia sa na:
***MOSFET (kde O=oxid) : t.j. s hradlom izolovaným oxidovou vrstvou)
***MNSFET (kde N=nitride) : t.j. s hradlom izolovaným nitridovou vrstvou)
**ISFET
**ENFET
**OFET
**CNFET

## Výhody a nevýhody
;Výhody FET tranzistorov: 
* Vstupný odpor je 1010 Ω – 1015 Ω, vstupná kapacita 2 pF.
* Z hľadiska výrobnej realizácie si vyžadujú podstatne menší počet výrobných operácií. Zatiaľ čo realizácia bipolárneho obvodu TTL si vyžaduje 140 výrobných operácií, je pre realizáciu podobného obvodu s FET-tranzistormi potrebné len 40 výrobných operácií. 
* Výstupný obvod je dokonale oddelený od vstupného obvodu. 
* FET - tranzistory vykazujú v nízkofrekvenčných i vysokofrekvenčných zosilňovačoch veľmi malý vlastný šum. 
* FET - tranzistory vykazujú malé nelineárne skreslenie. 
* FET - tranzistory vykazujú veľmi dobré spínacie vlastnosti. 
* Výkonové FET - tranzistory stále častejšie nahradzujú bipolárne tranzistory pre obvodovú jednoduchosť a lepšie vlastnosti. 

;Nevýhody FET tranzistorov: 
* Veľký rozptyl prahového napätia UT až niekoľko voltov (u bipolárnych tranzistorov cca 0,1V).
* Riziko poškodenia vstupu u IGFET-ov (MOSFET-ov).
* Klasické FET tranzistory majú nižšiu hornú medznú frekvenciu ako bipolárne tranzistory. Tento nedostatok odstraňujú moderné typy FET-ov (napr. HEMT).

Kategória:Tranzistory
Izolácia proti vlhkosti

**Hydroizolácia** alebo **izolácia proti vlhkosti** je izolácia, ktorá chránia konštrukciu pred vnikaním vody alebo pôsobením vlhka. Chráni pred atmosférickou, povrchovou, zemnou (tlakovou), technologickou, prevádzkovou a skondenzovanou vodou. Používajú sa priame (znižujú šíreniu vody) a nepriame metódy (znižujú vlhkosť). Návrh izolačných vrstiev vychádza z hydrofyzikálneho namáhania, ktoré sa určí prieskumom prostredia a zisťujú sa pri ňom vlhkostné vplyvy vo vnútri a vonku. Používajú sa nátery, asfaltové lepenky, fólie.

## Zdroj
* Hájek V. a kol: *Pozemné staviteľstvo I pre 1. roč. SPŠ stavebných *, Alfa, Bratislava, 1989

Kategória:Izolácie v stavebníctve
Izolácia proti hluku

náhľad|Vonkajšia zvuková izolácia (akustický obklad) v nahrávacom štúdiu
**Zvuková izolácia** alebo **izolácia proti hluku/zvuku** je izolácia, ktorá chránia pred nepriaznivým pôsobením rušivých zvukových faktorov. Pri stavebných konštrukciách poznáme: vzduchovú nepriezvučnosť a krokovú nepriezvučnosť. Špeciálny význam sa zvukovej izolácii dáva pri zariaďovaní hudobných štúdií. 

Izolácie môžu vypĺňať konštrukčné vrstvy (napr. podláh, okien) alebo môžu byť viditeľné voľným okom vo forme napr. akustických obkladov.

Podľa prostredia: 
*izolácie proti zvuku šíriacemu sa vzduchom
*izolácie proti zvuku šíriacemu sa tuhým telesom

## Referencie

## Zdroj
* Hájek V. a kol: *Pozemné staviteľstvo I pre 1. roč. SPŠ stavebných *, Alfa, Bratislava, 1989

Kategória:Izolácie v stavebníctve
Kategória:Akustika
Povrchové úpravy (stavebníctvo)

**Povrchové úpravy** tvoria lícnu plochu konštrukcie, chránia pred mechanickým poškodením a poveternostnými vplyvmi. Zlepšujú technické vlastnosti konštrukcie a majú estetický a architektonický význam. 

## Rozdelenie
Patria sem omietky, obklady, nátery, tapety a pohľadový betón. 

## Zdroj
* Hájek V. a kol: *Pozemné staviteľstvo I pre 1. roč. SPŠ stavebných *, Alfa, Bratislava, 1989
Kategória:Stavebníctvo
Kategória:Interiérový dizajn
Kuruc

**Kuruc** môže byť:
* účastník protihabsburských povstaní v 17. a 18. storočí v Uhorsku, pozri kuruc (povstalecký vojak)
* priezvisko, pozri Kuruc (priezvisko), napr.:
** Július Kuruc, slovenský rozhlasový moderátor
** Martin Kuruc (* 1974), slovenský politik
** Jana Kurucová (* 1982), slovenská operná speváčka

## Pozri aj
* Kurucz
Omietka

**Omietka** je súčasť povrchových úprav stavby. 

## Rozdelenie
Omietky rozdeľujeme podľa umiestnenia (vonkajšie a vnútorné), použitého materiálu (vápenné – používa sa ako jednovrstvová v hrúbke 10 až , cementové ), sadrové, vápenno-cementové (10 – ), štukové (), hlinené (20 – ) a úpravy povrchu (hrubé, hladké, ozdobné).

## Postup pri omietaní
Omietame ručne alebo strojom. Vnútorné omietky sa nanášajú vtedy, ak je hotová hrubá stavba. Podklad musí byť pripravený tak, aby zabezpečil priľnavosť malty, musí byť čistý, zárubne a okná zakrývame. Osadíme maltové terče, oceľove omietníky do zvislej polohy a nahadzujeme jadro murárskou lyžicou medzi omietníky postupne v pásoch. Maltu po nahodení sťahujeme pomocou dosky a na stuhnutú jadrovú omietku nanášame lícnu vrstvu naťahovaním pomocou hladidla. Nakoniec povrch vyhladíme.

## Zdroj
* Hájek V. a kol: *Pozemné staviteľstvo I pre 1. roč. SPŠ stavebných *, Alfa, Bratislava, 1989

Kategória:Stavebníctvo
Obklad (staviteľstvo)

**Obklady** sú súčasť povrchových úprav stavby a je to úprava pomocou obkladačiek, dosiek, fólií atď. Poznáme keramický, sklené, drevené, kovové a obklady z prírodného kameňa. Ďalej ich rozdeľujeme na vnútorné a vonkajšie. Vnútorné obklady zlepšujú hygienu priestorov, zabezpečujú zvukovú a tepelnú nepriepustnosť stien. *Keramické obklady* sa používajú v rôznych tvaroch, rozmeroch a farbách. *Obklady z kamenných dosiek* sa používajú z materiálov : žula, mramor, travertín. Ich hrúbka je od 20 do . Používa sa na obklad soklov, pilierov a schodísk. *Obklady z plastových dosiek* majú výhody v tom, že sú ľahké a že sú odolné voči olejom a kyselinám. *Drevené obklady* sa prichytávajú na drevené lišty alebo drevený rám. 

## Zdroj
* Hájek V. a kol: *Pozemné staviteľstvo I pre 1. roč. SPŠ stavebných *, Alfa, Bratislava, 1989

Kategória:Stavebníctvo
Kategória:Interiérový dizajn
Tepelná izolácia

**Tepelná izolácia** alebo **termoizolácia** je izolácia, ktorá chráni stavebnú konštrukciu pred únikom tepla (šíreniu chladu z exteriéru) a zároveň stabilizujú teplotu. Používajú sa pod podlahy, obvodové múry, ploché strechy, šikmé strechy a priečky. Tepelný odpor býva rozličný pri tepelných mostoch (napr. miesto na obvodovom plášti budovy, kde sa stretáva betón s tehlovým murivom). Tepelná izolácia sa na výkresoch značí krivkou.

## Zdroj
* Hájek V. a kol: *Pozemné staviteľstvo I pre 1. roč. SPŠ stavebných *, Alfa, Bratislava, 1989

## Iné projekty
Kuruc (povstalecký vojak)

[náhľad|Maľba znázorňujúca umeleckú predstavu boja kurucov a [Labanec (cisársky vojak)|labancov]]
**Kuruc** () bol protihabsburský povstalecký vojak, z oblasti Uhorska v rokoch 1514 do 1711. Pojem kuruci sa používal najmä koncom 17. storočia. Avšak napr. František II. Rákoci, tento termín pre označovanie vlastných vojsk nepoužíval. Protivníkmi kurucov boli vojská habsburskej monarchie, nazývaní tiež labanci. Jadro kuruckého vojska tvorili poddaní a z nich bolo mnoho Slovákov.

## Pôvod termínu
Pôvod slova kuruc nie je dodnes uspokojivo vysvetlený. Podľa Mateja Bela je slovo *kuruc* odvodené z maďarského označenia križiakov, resp. latinského *crutianus*. Prví kuruci boli pôvodne príslušníci armády Juraja Dóžu, ktorí mali zasiahnuť v rámci križiackych vojsk proti Osmanskej ríši (Dóžovo povstanie). Turci označovali týmto termínom uhorských utečencov spod habsburskej nadvlády. Niektoré názory tiež poukazujú na možný pôvod z nemeckého slova (nemecká kliatba - fluch) *Kruzitürken* (doslova kresťanskí Turci, poturčení kresťania).

## Referencie

## Pozri aj

* Protihabsburské stavovské povstania

## Literatúra
* JAGNEŠÁKOVÁ, Mária - ONDŘEKA, Zbyšek (eds.): *Kurucké vojny a ich odkaz v histórii, kultúre a umení.* / *Kurucké války a jejich odkaz v historii, kultuře a umění.* Dolný Kubín - Český Těšín : Oravské múzeum P. O. Hviezdoslava - Muzeum Těšínska, cca 2013 [dátum v tiráži neuvedený]. 176 s. ISBN 978-80-89564-00-2, ISBN 978-80-86696-22-5

Kategória:Dejiny Uhorska
Kategória:Protihabsburské stavovské povstania
Kategória:Rakúsko-uhorské vojenské jednotky
Medzibunkový kontakt

**Medzibunkové kontakty** sú štruktúry tvoriace spoje medzi bunkami v mnohobunkovom organizme. Možno ich rozdeliť na:
**zonula occludens*
**tesné spojenia* ()
**zonula adhaerens*
**macula adhaerens (dezmozóm)*

## Zonula occludens
Spojenie, v ktorom sa vonkajšie membrány buniek k sebe tesne približujú a utesňujú tak medzibunkový priestor. Do tejto skupiny patrí tzv. *štrbinové spojenie* (), kde membrány sú na malej ploche vzájomne veľmi blízko, ale je medzi nimi tenká štrbina – zaisťuje metabolické a elektrické prepojenie buniek.

## Tesné spojenie
Ide o pravé spojenie, ktoré zvyšuje súdržnosť buniek v rámci jednotlivých tkanív; typický je pre endotel špecializovaný na transport molekúl.

## Zonula adhaerens
Ide o voľné spojenie s miernym priblížením membrán susediacich buniek. Vnútorné strany membrán v tomto spojení sú vystužené cytoskeletom. Takisto slúži ako mechanické spojenie buniek.

## Dezmozóm
Je to útvar v tvare disku s pomerne širokou medzibunkovou štrbinou, v ktorej je uložený denzný materiál rozdeľujúci ju symetricky na dve časti. Spojenie je posilnené systémom cytoplazmatických filamentov cytoskeletu. Hlavnou úlohou dezmozómu je zaistenie veľmi pevného mechanického vzájomného spojenia buniek a nachádza sa najmä v mechanicky najviac namáhaných tkanivách.

## Zdroje
*

Kategória:Bunka
Kategória:Histológia
Diaľnica A2 (Poľsko)

**Diaľnica A2** () je diaľnica v Poľsku, ktorá vedie od nemeckých hraníc, kde tvorí pokračovanie diaľnice A12, smerom na východ k bieloruskim hraniciam, kde na ňu nadväzuje cesta M1. Diaľnica leží na trase cesty E30.

## Diaľničné križovatky

## Galéria

Súbor:PL_A2_Poznan_Komorniki.JPG|A2 pri odbočke do Poznane
Súbor:Węzeł_Poznań-Wilda_A2_i_DW430_RB1.JPG|A2 pri odbočke do Poznane
Súbor:Autostrada A2 Siedlce Zachód - Siedlce Południe.jpg|A2 pri odbočke do Siedlcov
Súbor:Autostrada A2 przed węzłem Siedlce Południe (2024).jpg|A2 pri odbočke do Siedlcov



## Iné projekty

## Externé odkazy
* Internetová stránka GDDKIA (viacero jazykov)
* Internetová stránka Autostrada Wielkopolska, správcu úseku Świecko - Poznań, Poznań - Konin  (poľsky)
* Internetová stránka Autostrada Wielkopolska, správcu úseku Świecko - Poznań, Poznań - Konin  (anglicky)
* Výstavba diaľnice A2: úsek Stryków – Konotopa  (poľsky)
* Výstavba diaľnice A2: úsek Bypass Mińsk Mazowiecki  (poľsky)

Kategória:Diaľnice v Poľsku
FET

**FET** môže byť:
*field-effect transistor – tranzistor riadený poľom
*Further-eastern European Time, časové pasmo, definované ako UTC+03:00
*…
Voľný pád

**Voľný pád** je pohyb, ktorý koná teleso vplyvom gravitácie vo vákuu, pričom jeho počiatočná rýchlosť (t.j. rýchlosť na začiatku pohybu) je nulová, t.j. 0\,\mathrm{m/s}. Voľný pád z výšky, ktorá je malá v porovnaní s rozmermi Zeme, je pohyb podobný rovnomerne zrýchlenému pohybu. Zrýchlenie voľného pádu sa nazýva tiažové zrýchlenie a označuje sa g. Na tom istom mieste je pre všetky telesá rovnaké. Mení sa s nadmorskou výškou a zemepisnou šírkou. Preto bola dohodnutá hodnota g_n = 9,806 65\,\mathrm{m/s^2} platiaca na Zemi, ktorá sa nazýva normálne tiažové zrýchlenie.

Pretože a = g, veľkosť okamžitej rýchlosti voľne padajúceho telesa vv čase t od začiatku pádu je vyjadrená vzťahom

v = g \cdot t.

Závislosť dráhy voľne padajúceho telesa od času môžeme vyjadriť vzťahom:

s = \frac{1}{2}g t^2,

pričom prejdená dráha je rovná zmene výšky telesa. Ak označíme výšku telesa na začiatku pohybu Ha okamžitú výšku telesa h, potom s = H -h a

h = H - \frac{1}{2} gt^2 .

Čas t_c, za ktorý dopadne teleso z výšky Hnad zemským povrchom, získame z podmienky s = Hekvivalentnej s podmienkou h = 0:

t_c = \sqrt{\frac{2H}{g}}.

## Iné projekty

Kategória:Pohyb
Kategória:Gravitácia
Laminárne prúdenie

vpravo|náhľad|Znázornenie prúdnic pri laminárnom prúdení
**Laminárne prúdenie** je ustálené prúdenie reálnej kvapaliny malou rýchlosťou. Obraz prúdnic je stály, vrstvy kvapaliny sa po sebe pravidelne posúvajú.

Príkladom laminárneho prúdenia je nosom vdychovaný vzduch a krv vo vlásočniciach ľudského tela.

## Pozri aj
* Reynoldsovo číslo

## Zdroj
* 

Kategória:Mechanika tekutín
Entropia (teória informácií)

**Entropia** je v teórii informácií miera neurčitosti t. j. protiklad k pojmu informácia. Určuje množstvo nejasnosti a na druhej strane informácie obsiahnuté v správe.

Pojem zaviedol Claude E. Shannon v roku 1948 vo svojom diele *A Mathematical Theory of Communication*.

Kategória:Teória informácie
Archie

**Archie** je služba alebo nástroj, ktorý zbiera, indexuje a poskytuje informácie (napr. o dostupných súboroch z FTP). Cieľom bolo nájsť dostupné súbory a zjednodušiť tak ich vyhľadávanie. 

Pokladá sa za prvý internetový vyhľadávací nástroj. Vznikol v roku 1990 keď ho vytvorili študenti Alan Emtage, Bill Heelan, a J. Peter Deutsch na McGill University v Montreale. 

## Referencie

Kategória:Internetové vyhľadávače
Základný konštrukčný systém

**Základný konštrukčný systém** je sústavou prvkov, pomocou ktorých vytvárame nosné systémy stavieb. Ako prvky používame steny, stĺpy a prievlaky. 

## Rozdelenie
* Podľa použitia prvkov poznáme tieto konštrukčné systémy:
** stenový
** skeletový
** kombinovaný
** bezprievlakový
** hríbový
* Podľa smeru použitia prvkov poznáme:
** priečny
** pozdĺžny
** obojsmerný

## Zdroj
* 

Kategória:Konštrukčný systém budovy
Momo

**Momo** môže byť:

* slovenský raper, pozri Momo (raper)
* román nemeckého spisovateľa Michaela Endeho, pozri *[[Momo (román)]]*
* krátky film Teodora Kuhna, pozri *[[Momo (film)]]*
* mesto v talianskej provincii Novara, pozri Momo (Taliansko)
* talianska spoločnosť vyrábajúca pretekárske diely pre automobily, pozri Momo (spoločnosť)
Pella (rozlišovacia stránka)

**Pella** môže byť:

* hlavné mesto starovekého macedónskeho kráľovstva, pozri Pella
* moderná obec blízko starovekého mesta, pozri Pella (obec)
* krajská jednotka v Grécku, pozri Pella (krajská jednotka)
* obec a archeologické nálezisko v Jordánsku, pozri Pella (Jordánsko)
*…
Stavebný zákon

**Zákon z 27. apríla 1976 o územnom plánovaní a stavebnom poriadku (stavebný zákon)** (iné názvy: **Stavebný zákon**, **zákon č. 50/1976 Zb. o územnom plánovaní a stavebnom poriadku**) je zákon, ktorý právne vymedzuje základné úlohy a povinnosti účastníkov stavby. 

Na stavebný zákon naväzovali vyhlášky č. 105/1981 Zb.(1981-1987), č. 5/1987 Zb. (1987-1990),  č. 43/1990 Zb. (1990-1992) a zmenou stavebného zákona č. 262/1992 Zb. boli stanovené podmienky o dokumentácii stavieb. Tieto predpisy určovali náležitosti dokumentácie pre prípravu, schvaľovanie a realizáciu stavby. Uvádzajú základné pojmy, druhy dokumentácie, schvaľovanie prípravnej a projektovej dokumentácie, štátnu expedíciu, autorský dozor a záverečné technicko-ekonomické vyhodnotenie stavieb. Územné plánovanie určuje ciele a úlohy, podklady, druhy a obsah, obstarávanie, územné konanie a územné rokovanie. Stavebný poriadok obsahuje predpisy pre oprávnenie projektovej a inžinierskej činnosti, predpisy pre používanie výrobkov pre stavbu, povolovanie nových stavieb, žiadosti o stavebné povolenie, vytýčenie stavieb, užívanie a kolaudáciu, zmeny v užívaní, údržbe a odstraňovaní stavieb. Obsahuje tiež predpisy pre štátny stavebný dozor.    

## Základné pojmy
* *[[Stavba]]*&nbsp;–&nbsp;zahŕňa všetky práce a dodávky stavebných materiálov a zariadení potrebných na vybudovanie nových prostriedkov.
* *[[Súbor stavieb]]*&nbsp;–&nbsp;tvorí viac stavieb vzájomne súvisiacich a budovaných pre spoločenský cieľ.
* *[[Stavebný objekt]]*&nbsp;–&nbsp;je priestorovo-ucelená časť stavby.
* *[[Unifikácia]]*&nbsp;–&nbsp;je zjednotenie rozmerov prvkov a technologických postupov pred stavebný objekty.
* *[[Modulová koordinácia]]*&nbsp;–&nbsp;je to dohovor o rozmeroch pre stavené objekty.
* *[[Technická normalizácia]]*&nbsp;–&nbsp;súhrn predpisov a pravidiel pre kreslenie a projektovanie stavebných výkresov podľa typov konštrukcií.

## Zdroj
*

Kategória:Právne predpisy v Česko-Slovensku
Kategória:Právne predpisy na Slovensku
Kategória:Stavebníctvo
Otvor (stavebníctvo)

**Otvory** prepúšťajú denné svetlo do vnútorného priestoru objektu. Chránia priestory pred prenikaním tepla, zimy a umožňujú prirodzené vetranie. Poznáme viacero druhov otvorov, napríklad okenné otvory, dverné otvory, vrátové otvory alebo nadpražia. 
## Normované rozmery
Rozmery okien sa stanovujú každým násobkom 300 od  (600, 900, 1 200, 1 500 a pod.). Parapetné murivo je obvykle vo výške 800 až . Výška okien je normovaná na . Dverné otvory v obytných priestoroch sú v šírke 800 až  a pri miestnostiach ako WC, špajza a kúpeľňa iba 600 až . Vrátové otvory sú v šírke 2 400 až  a výške 2 100 až . Vráta môžu byť posuvné, skladacie, zdvíhacie a otočné. Nadpražia môžu byť montované a monolitické.  

## Zdroj
*

Kategória:Stavebníctvo
Nadpražie

**Nadpražie** môže byť:
*horná časť plochy otvoru v hrúbke múru, resp. rámu v otvore, ktorá nadväzuje na svojich bočných koncoch na ostenia otvoru, môže to byť preklad, priamy oblúk alebo záklenok, pozri nadpražie (preklad)
*horná súčasť šambrány, priamy hranolový útvar (aj len napodobnený v omietke); na svojich bočných koncoch nadväzuje na stojky šambrány, pozri nadpražie (šambrána)

## Externé odkazy
*http://www.obnova.sk/slovnik/heslo/nadprazie
Preklad (stavebníctvo)

náhľad|Kamenný preklad, Francúzsko
**Preklad** alebo **nadpražie** je krátka horizontálna časť nad dverným, okenným alebo iným otvorom. Patrí medzi vodorovné nosné konštrukcie ale býva aj nenosný (napr. v nenosnej priečke). Prenáša zaťaženie z konštrukcií nad ním (strop, stena, ...) do dvoch podpôr (murivo, stena, stĺp alebo pilier). Podľa materiálu môže byť murovaný, železobetónový, keramický, pórobetónový alebo drevený. Podľa spôsobu výroby a montáže monolitický alebo prefabrikovaný.

V starogréckej klasickej architektúre je preklad horizontálny člen medzi stĺpmi v trámovej konštrukcii. Patril medzi výrazný rys tohto štýlu.

V minulosti býval preklad bohato zdobený. V súčasnej modernej architektúre je často skrytý (napr. omietkou). 

## Referencie

## Iné projekty

## Pozri aj
* prievlak
* architráv

Kategória:Vodorovné nosné konštrukcie
Kostol Božského Srdca Ježišovho

**Kostol Božského Srdca Ježišovho** môže byť:

* Kostol Božského Srdca Ježišovho (Bánová)
* Kostol Božského Srdca Ježišovho (Borinka)
* Kostol Božského Srdca Ježišovho (Bugľovce)
* Kostol Božského Srdca Ježišovho (Partizánske)
* Kostol Božského Srdca Ježišovho (Jasenové)
* Kostol Božského Srdca Ježišovho (Klokočov)
* Kostol Božského Srdca Ježišovho (Košice)
* Kostol Božského Srdca Ježišovho (Krásna Hôrka)
* Kostol Božského Srdca Ježišovho (Machulince)
* Kostol Božského Srdca Ježišovho (Prievoz)
* Kostol Božského Srdca Ježišovho (Vitanová)
* Kostol Božského Srdca Ježišovho (Vyšný Kelčov)
* Kostol Božského Srdca Ježišovho (Zábiedovo)
* Kostol Božského Srdca Ježišovho (Zvolen)

Božské srdce Ježišovo
Amati Kraslice

**Amati Kraslice** (v minulosti AMATI Denak) je česká spoločnosť, ktorá sa zaoberá výrobou dychových hudobných nástrojov. Historický začiatok výroby spadá do obdobia 18. storočia. V roku 1945 bolo v Krasliciach vytvorené družstvo výrobcov hudobných nástrojov, ktoré sa pomenovali Amati. V roku 1948 bola výroba zoštátnená a Kraslice sa postupne stali strediskom výroby dychových a bicích nástrojov v rámci celého RVHP. Populárne bicie nástroje sa prestali vyrábať po privatizácii v roku 1990.

## História bicích sád
Bicie nástroje Amati prešli vývojom ako každé iné značky.

Predchodcom prvej triedy klasickej sady sa stali prvé basové (veľký priemer blany a úzky korpus) a rytmické bubny, ktoré sa dodnes využívajú v niektorých dychovkách. Prvá klasická sada mala typické oblé mušle a k jej rozšíreniu a vylepšeniu prišlo v šesťdesiatych rokoch dvadsiateho storočia. Jej nevýhodou bola nestabilita. Dizajnovo kopírovala bicie značiek ako Ludwig alebo Gretsch. Vyrábali sa v perleťových prevedeniach s basovým bubnom 20".

Druhá rada bola typická kvalitnými a stabilnými stojanmi a hranatými mušľami. Obsahovala spravidla basový bubon 22" a perleťové prevedenie sa v tejto rade prestalo ponúkať. V katalógoch boli v ponuke aj maximalistické sady. Vyrábala sa v dvoch prevedeniach, pričom jedno z nich bolo bez spodných, rezonančných blán.

Tretia rada sa vyznačovala veľkými priemermi jednotlivých bubnov. Predávala sa so špeciálnou rampou v rôznych variáciách, ktoré napríklad obsahovali snare, jeden alebo dva basové bubny, dva až tri prídavné tomy, dva základné tomy (v niektorých prevedeniach aj tri alebo štyri) a jeden alebo dva kotly. Táto maximalistická sada bola zároveň poslednou sadou pred privatizáciou spoločnosti, po ktorej sa bicie nástroje prestali vyrábať.

## Externé odkazy
* http://www.amati.cz
* Fanklub bicích nástroj Amati

Kategória:Podniky v Česku
Kategória:Výrobcovia hudobných nástrojov
Štátna cesta 68 (Poľsko)

**Štátna cesta 68** () je štátna cesta v južnom Poľsku, ktorá vedie z dediny Wólka Dobryńska cez Kukuryki na štátnu hranicu s Bieloruskom. Odtiaľ na ňu nadväzuje bieloruská Štátna cesta M1.

Kategória:Štátne cesty v Poľsku
Podlaha

thumb|drevená parketová podlaha
**Podlaha** je konštrukčné uložená na stropnej konštrukcii alebo na voľnej ploche upravenej zemnou. Rozdeľujeme ich na vnútorne a vonkajšie. Ich funkcia spočíva v skvalitnení povrchu a dotváraní priestoru po estetickej a architektonickej stránke. Požiadavky podláh sa delia na mechanické (obrusnosť, odolnosť voči nárazu, súdržnosť, prenos zaťaženie), estetické a architektonické (farebnosť, kvalita prevedenia), fyzikálne a chemické (odolnosť voči chemikáliám, ohňu a schopnosť izolovať) a odolnostné (mráz, sneh, voda, otrasy).

## Zloženie podlahovej konštrukcie
* nášľapná vrstva
* podložka
* izolačná vrstva
* nosná vrstva

## Požiadavky na nosnú vrstvu
Podkladom môže byť upravený terén alebo stropná konštrukcia. Tento podklad musí z podlahy prevziať statické a dynamické zaťaženie. Musí zabezpečiť ochranu podlahy proti prenikaniu zemnej vlhkosti a zabrániť prenikaniu vlhkosti zhora do základovej konštrukcie. 

## Požiadavky na nášľapnú vrstvu
Pre obytné stavby je hrúbka podla . Materiál : drevo, dlažba, mazanina a povlakové krytiny.

## Druhy podláh
### Drevená podlaha
Je to tradičná podlahovina. Jej výhoda spočíva v tepelno-izolačnej, estetickej a architektonickej vlastnosti.

### Dlažby
Dlažby sa rozdeľujú na vonkajšie a vnútorné. Delíme ich na:
* keramické (používajú sa v sociálnych zariadeniach z materiálov ako mramor, travertín, umelý kameň)
* tehliarske
* betónové (používajú sa pri vstupoch do objektu v rozmeroch 400 x )
* drevené
* doskové
* dlažby z prírodného kameňa
* zámková dlažba z prefabrikovaného betónu

### Podlahové povlaky
Používajú sa v bytovej a občianskej výstavbe. Rozdeľujú sa na:
* dlažby z PVC
* gumové
* textilné
* iné

### Mazaniny
Sú to celistvé, na mieste zhotovované podlahoviny. Delia sa podľa zmesí, z ktorých sa vyrábajú na:
* cementové
* betónové
* sadrové
* vápenné

## Iné projekty

Kategória:Stavebníctvo
Previsnutá a ustupujúca konštrukcia

**Previsnuté a ustupujúce konštrukcie** sú konštrukcie, ktorých funkcia spočíva v dotváraní estetického a architektonického vzhľadu objektu. Umožňujú variabilitu objektu a zlepšujú životné prostredie. Patria sem balkóny, lodžie, rímsy, atiky, ustupujúce podlažia, markízy a arkiere.

## Zdroj
*
Lodžia

thumb|Lodžia na radnici v Poznani
**Lodžia** (tal. *loggia*) je horizontálna previsnutá nosná konštrukcia. Ide o otvorený priestor, po oboch stranách má plné nosné steny, na ktoré sa ukladajú stropné dosky podľa polohy, vzhľadom na líce. Priečelia objektu sú zapustené, polozapustené alebo predsadené, podľa materiálu oceľobetónové, montované a kombinované. Loggie zlepšujú architektonický vzhľad objektu a dispozíciu priestorov. Zapustené lodžie najviac zmenšujú obytnú plochu byt, zhoršujú osvetlenie vnútorných priestorov. Polozapustené vytvárajú prechod medzi balkónom a loggiou. Ďalšie nevýhody sú ako pri zapustenej loggii a veľká nevýhoda je potreba izolovať zvislé nosné múry. 

## Iné projekty

## Zdroj
* 

Kategória:Architektonické prvky
Kategória:Fasáda
Kategória:Previsnuté a ustupujúce konštrukcie
Atika (na rímse)

thumb|250px|bohato zdobená atika
**Atika** je horizontálna previsnutá nosná konštrukcia, ktorá vystupuje nad plochú strechu, dotvára architektonický a estetický vzhľad objektu a môže byť murovaná alebo železobetónová. Horná hrana je vyspádovaná smerom do objektu a oplechovaná klampiarskou konštrukciou. Vnútorná strana atiky je olemovaná klampiarskou konštrukciou. Atika vystupuje nad plochú strechu najmenej 150 mm nad úrovňou strechy. 

## Zdroj
* 

## Iné projekty

Kategória:Architektonické prvky
Kategória:Previsnuté a ustupujúce konštrukcie
Michael Collins (írsky líder)

**Michael James Collins** (; * 16. október 1890, Clonakilty, Írsko - † 22. august 1922, Béal na mBláth, Írsko) bol írsky politik, revolucionár a jeden zo zakladateľov a čelných predstaviteľov Írskej republikánskej armády. Bol členom írskej delegácie pri dojednaní britsko-írskej zmluvy a Írskeho slobodného štátu v Londýne. Ďalej bol predsedom dočasnej vlády Írskeho slobodného štátu a vrchný veliteľ Írskej národnej armády. Zavraždili ho 22. augusta 1922 v okolí Corku, pri dedine Béal na mBláth počas Írskej občianskej vojny.

## Život
V 19 rokoch vstúpil Michael Collins do Írskeho republikánskeho bratstva. Po prvýkrát na seba upozornil v roku 1916, keď sa zúčastnil Veľkonočného povstania, za čo bol nejakú dobu väznený v internačnom tábore vo Frongoch vo Walese.

Po prepustení vstúpil Michael Collins do strany Sinn Féin a v decembri 1918 bol zvolený do britskej Dolnej snemovne. Spolu s ostatnými poslancami za Sinn Féin však odmietol zasadnúť vo Westminsteri a namiesto toho sa stal členom Dáil Éireann ktorý zasadol v Dubline. Od roku 1919 zastával post ministra zahraničných vecí v írskej ilegálnej vláde. V rokoch 1919 až 1921 sa aktívne podieľal na írskej vojne za nezávislosť pričom pomohol založiť Írsku republikánsku armádu a takisto stál pri zrode jej teroristických praktík, namierených proti britskej armáde a Kráľovskej írskej polícií.

V roku 1921 bol jedným z aktérov dohody so Spojeným kráľovstvom, ktorá predpokladala vznik Írskeho slobodného štátu, ktorý však nemal zahŕňať šesť severných, prevažne protestantských grófstiev v Ulsteri. Írska vláda mala navyše prisahať vernosť britskej korune, čím muselo byť upustené od zámeru vytvoriť Írsku republiku. Tieto podmienky sa samozrejme sa časti írskych politikov zdali byť neprijateľné. Dohoda ale bola schválená parlamentom aj ľudovým hlasovaním čo malo za následok občiansku vojnu v rokoch 1922 až 1923. 

V nej proti sebe stáli pro-dohodové jednotky írskej vlády a republikáni, ktorí odmietali britsko-írsku dohodu. Ich predstaviteľom bol jeden z vodcov Veľkonočného povstania Éamon de Valera ktorého v roku 1916 uchránil pred popravou americký pas. K republikánom sa tiež pridala väčšina členov IRA. avšak Michael Collins sa postavil na stranu vlády a bol ustanovený vrchným veliteľom armády slobodného štátu. Pri potlačovaní odporu na vidieku bol Collins 22. augusta 1922 zabitý počas prestrelky pri dedine  Béal na mBláth v grófstve Cork, neďaleko svojho rodiska. Aj napriek tomu však národná armáda vyhrala vojnu.

## Iné projekty

## Zdroj

Kategória:Írski politici
Johan Hendrik Weidner

**Johan Hendrik Weidner** (* 22. október 1912, Brusel, Belgicko - † 21. máj 1994, Monterey Park, Kalifornia, USA) bol účastník francúzskeho odboja počas druhej svetovej vojny. Založil podzemnú organizáciu s názvom Holandsko-Paríž. Sám previedol cez hranice nespočetné množstvo holandských Židov, anglických alebo amerických pilotov bombardérov a mnoho ďalších. 

Bol členom cirkvi adventistov siedmeho dňa.

## Pozri aj
* Adventisti siedmeho dňa

## Externé odkazy
* US Holocaust Memorial Encyclopedia

Kategória:Spravodliví medzi národmi
Kategória:Francúzske osobnosti druhej svetovej vojny
Kategória:Narodenia v 1912
Kategória:Úmrtia v 1994
Kategória:Osobnosti z Bruselu
Technické zariadenie budov

**Technické zariadenie budov (TZB)** je súbor profesií a zariadení v stavebníctve, ktoré zabezpečujú technické prostredie v budove. Pod TZB zaraďujeme kanalizáciu, vodovod, plynovod, vykurovanie, elektroinštaláciu a vzduchotechniku.

Technickým prostredím je to, vďaka čomu budova funguje ako celok a slúži požadovanému účelu – napr. je v nej správna teplota, voda a elektrina sú dostupné na požadovaných miestach, v budove je požadovaná vlhkosť, z budovy je odvádzaná znečistená voda atď.

Ťažiskom celého odboru TZB sú rozvody a hospodárenie s najrôznejšími formami energie.  Preto je navrhovanie aj prevádzka technických zariadení úzko spojené s úsporami energie a efektívnej prevádzkou budov.  Zaistenie technického prostredia stavieb pomocou technických zariadení je zviazané so stavbou aj z hľadiska architektúry a konštrukcie budov.

## Kanalizácia
Kanalizácia je súbor zariadení, ktoré slúžia na odvod odpadovej vody. Skladá sa z verejnej kanalizácie, domovej kanalizačnej prípojky a vnútornej kanalizácie. 

### Verejná kanalizácia
Tvoria ju stokové siete, ktoré zachytávajú a odvádzajú odpadové vody z oblastí do recipientu (rieka, vodný tok). Usporiadanie stokových sietí je závislé od členitosti terénu a od polohy recipientu, od umiestnenia čističky odpadových vôd a od spôsobu čistenia odpadových vôd.
Rozdelenie:
* vetvový systém
* záchytný systém
* pásmový systém
* radiálny systém

### Kanalizačná prípojka
Materiály, ktoré sa používajú sú PVC, liatina, oceľ, železobetón. Minimálny priemer potrubia je .

### Vnútorná kanalizácia
Odvádza odpadové vody z objektu cez kanalizačnú prípojku do verejnej siete alebo septiku.

## Vodovod
Vodovod slúži na privádzanie vody do objektov a rozdeľujeme ho na verejný, domový a vnútorný. 

## Plynovod
Skladá sa z verejného plynovodu, prípojky a vnútorného plynovodu.  

## Vykurovanie
Zabezpečuje tepelnú pohodu alebo vnútorné prostredie, v ktorom sa človek cíti dobre.

## Zdroj
*

Kategória:Stavebníctvo
Protierózna ochrana

**Protierózna ochrana** je súbor opatrení, ktorých cieľom je zabrániť vzniku škodlivej erózie a znížiť intenzitu erózie na hodnotu prípustnej intenzity. 

## Prevádzkové opatrenia
Patria sem protierózna organizácia územia (poloha, tvar, komunikácia), agronomické opatrenia (vrstevnicové obrábanie pôdy, brázdovanie, protierózna agrotechnika), biologické (osevné postupy, lesné pásy, pásové pestovanie plodín, zatrávňovanie). 

## Technické opatrenia
Patria sem priekopy a terasy.

## Zdroje
* WAGNER, B. *Sadovnícka tvorba I., II.*. SPN Praha 1989, 1990 ISBN 80-209-0031-4

Kategória:Poľnohospodárstvo
Piacenza

**Piacenza** je talianske mesto v oblasti Emilia-Romagna, hlavné mesto rovnomennej provincie. Leží neďaleko sútoku riek Pád a Trebia v lombardskej rovine. 

Mesto je obchodným a industriálnym centrom, sídlom plynárenských a ropných rafinérií. Vyrába sa tu aj cement, potraviny, plasty a kožené výrobky. 

## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:373
PlotArea   = left:50 bottom:50 top:30 right:30
DateFormat = x.y
Period     = from:0 till:110000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:10000 start:0
ScaleMinor = gridcolor:lightgrey increment:2000 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left
  bar:1861 from:0 till:40582
  bar:1871 from:0 till:45707
  bar:1881 from:0 till:43687
  bar:1901 from:0 till:45508
  bar:1911 from:0 till:51721
  bar:1921 from:0 till:57233
  bar:1931 from:0 till:63937
  bar:1936 from:0 till:64210
  bar:1951 from:0 till:72856
  bar:1961 from:0 till:88541
  bar:1971 from:0 till:106841
  bar:1981 from:0 till:109039
  bar:1991 from:0 till:102268
  bar:2001 from:0 till:95594

PlotData=
  bar:1861 at: 40582 fontsize:S text:40.582 shift:(-8,5)
  bar:1871 at: 45707 fontsize:S text:45.707 shift:(-10,5)
  bar:1881 at: 43687 fontsize:S text:43.687 shift:(-10,5)
  bar:1901 at: 45508 fontsize:S text:45.508 shift:(-10,5)
  bar:1911 at: 51721 fontsize:S text:51.721 shift:(-10,5)
  bar:1921 at: 57233 fontsize:S text:57.233 shift:(-10,5)
  bar:1931 at: 63937 fontsize:S text:63.937 shift:(-10,5)
  bar:1936 at: 64210 fontsize:S text:64.210 shift:(-10,5)
  bar:1951 at: 72856 fontsize:S text:72.856 shift:(-10,5)
  bar:1961 at: 88541 fontsize:S text:88.541 shift:(-10,5)
  bar:1971 at: 106841 fontsize:S text:106.841 shift:(-10,5)
  bar:1981 at: 109039 fontsize:S text:109.039 shift:(-10,5)
  bar:1991 at: 102268 fontsize:S text:102.268 shift:(-10,5)
  bar:2001 at: 95594 fontsize:S text:95.594 shift:(-10,5)

TextData=
  fontsize:S pos:(20,20)
  text:"Zdroj: ISTAT"


## Osobnosti mesta
* Gregor X.  (* 1210 – † 1276), pápež
* Giovanni Paolo Pannini (* 1691 – † 1765), maliar a architekt
* Giorgio Armani (* 1934), módny návrhar a podnikateľ
* Marco Bellocchio (* 1939), režisér a scenárista
* Filippo Inzaghi (* 1973), futbalista

## Partnerské mestá
* Erfurt, Nemecko
* Plasencia, Španielsko

## Pozri aj
* Vojvodstvo Parma a Piacenza

## Iné projekty

## Externé odkazy
* oficiálna stránka

## Zdroj

Kategória:Mestá v regióne Emilia-Romagna
Záhradná stavba

**Záhradná stavba** je stavba, ktorá má funkciu v dotváraní životného prostredia pre oddych, zábavu a šport. Záhradnými stavbami sa zaoberá vyučovací predmet odboru záhradná a krajinná tvorba na stredných priemyselných školách. Priestory pre záhradné stavby sú predzáhradka, okrasná záhrada, átrium, zimná záhrada, balkón, lodžia, terasa, detské ihriská, parky, lesoparky a verejná zeleň. Pri záhradných stavbách používame následné materiály : kameň (prírodný/umelý), drevo (opracované/neopracované/drevotrieska/drevovláknina), betón a železobetón (triedy B-7,5, oceľ triedy 10216-E alebo 10 335-J), tehla, oceľ (kruhového/hranatého prirezu), plast a sklo (najmä pre vodné plochy a skleníky). Záhradné stavby sú vyučovací predmet na stredných priemyselných školách stavebných v odbore záhradnej a krajinnej tvorby.   

## Rozdelenie
* Vodné stavby
* Schody a rampy
* Spevnené plochy
* Oporné múriky
* Drobné záhradné stavby (altánky, pergoly…)
* Oplotenia
* Ihriská a pieskoviská
* Kozuby a ohniská

## Zdroje
* WAGNER, B. *Sadovnícka tvorba I., II.*. SPN Praha 1989, 1990 ISBN 80-209-0031-4

Kategória:Záhradné stavby
Zakynthos (ostrov)

**Zakynthos**, alebo po slovensky aj **Zakyntos** (gr. Ζάκυνθος, tal. *Zante* [vysl. dzante]), je ostrov v Grécku, je súčasťou Iónskych ostrovov, tvorí najjužnejšiu časť tohto súostrovia, leží pri Peloponéze. Žije tu 40 759 obyvateľov, jeho rozloha je 405,55 km2 a hustota zaľudnenia je 100,5 obyvateľov na km2. Vďaka svojej prírode je to obľúbená turistická lokalita. Hlavné a jediné mesto je Zakynthos, nachádzajú sa tu iné obce vyhľadávané turistami, ako sú napr. Laganas, Vasilikos, Katastari, Kalamaki, Tsilivi či Volimes.

## Dejiny
Homér nazýva Zakynthos lesnatým, „hýléessa Zakynthos“ (ὑλήεσσα Ζάκυνθος), a hovorí o ňom, že bol súčasťou Odysseovho kráľovstva. Meno Zakynthos dal ostrovu mýtický rovnomenný kráľ. Osídlenie tu je nepretržite už od neolitu. V antickom období ostrov kolonizovali grécki Dóri. V Peloponézskej vojne stál na strane Atén. Neskôr bol ostrov súčasťou Macedónie a Rímskeho impéria. Od roku 395 patril Východorímskej (Byzantskej) ríše. V tejto dobe boli mnohí obyvatelia kresťania. Od 12. storočia bol súčasťou Benátskej republiky, Turci ostrov nikdy neovládali. Benátska kultúra bola veľmi silná a splynula s pôvodnou gréckou, vytvorila sa tu aj katolícka komunita. Po páde Konštantinopolu bol Zakynthos centrom gréckej kultúry a vzdelanosti až do 19. storočia. Ostrov patril Benátkam až do roku 1797, potom ho ovládli Francúzi. V roku 1802 tu pod francúzskym vplyvom vznikla Sedem-ostrovná republika, prvý viac-menej samostatný grécky štát po páde Byzancie. V roku 1864 bola táto republika ovládnutá Veľkou Britániou. V roku 1864 odovzdali Briti ostrov Gréckemu kráľovstvu. Zakynthos patril medzi najkultúrnejšie centrá vtedajšieho Grécka. V roku 1953 tu bolo ničivé zemetrasenie.

## Kultúra
Obyvatelia Zakynthosu boli veľmi vzdelaní a pochádzali odtiaľto mnohé novogrécke osobnosti. Bolo to kvôli náboženskej slobode, nakoľko Zakynthos nikdy nepatril Turkom, ostal pod vládou Benátok. Taliansky kultúrny odkaz je v miestnom folklóre a kultúre veľmi silný. Slávna je miestna opera, divadlo a literatúra. Tradičná ľudová hudba sa nazýva *kantáda*, je to kombinácia benátskej ľudovej hudby s gréckou tradíciou, spievaná v gréčtine. Tradičným nástrojom je talianska mandolína. Do miestnej gréčtiny sa dostalo mnoho talianskych slov a miestny grécky dialekt má silný benátsky prízvuk. Tradičné stavby sú postavené v benátsko-gréckom štýle, vďaka čomu sú ostrovy Iónskeho mora odlišné od ostatného Grécka. Z ostrova pochádza aj slávny hudobný skladateľ, autor gréckej hymny, Dionysos Solomos.

## Pláže
Na ostrove Zakynthos sa nachádza množstvo nádherných pláží. Na západnom pobreží ostrova sa nachádza pláž Navagio s lodným vrakom, ktorá je považovaná za najkrajšiu pláž v celej Európe. Ďalšie pláže sú napríklad Gerakas, Kalamaki, či pláž Banana, ktorú obľubujú najmä milovníci vodných športov.
náhľad|Pláž Navagio s vrakom pirátskej lode

## Referencie


## Iné projekty

Kategória:Ostrovy Grécka
Kategória:Krajské jednotky v Grécku
Kategória:Zakynthos (ostrov)
Drobná záhradná stavba

**Drobná záhradná stavba** je záhradná stavba, ktorá ma doplnkovú funkciu pre hlavnú stavbu a nemôže ovplyvniť životné prostredie. Na postavenie drobných stavieb netreba stavebné povolenie, stačí ak ich stavebník ohlási na príslušnom stavebnom odbore. Patria sem prízemné stavby (nepresahujú 25 m2 a hĺbku 3 m), oplotenie, prípojky na verejné siete a rozvody. 

## Garáž
Môže byť voľne stojaca, pristavená alebo súčasť domu. Jednou z možností je prístrešok na parkovanie. Podľa materiálu môžu byť murované, montované a kombinované. Základné požiadavky sú okná, dvere, osvetlenie, strop - zastrešenie, steny, vonkajšie omietky, garážová bránka (zhrňovacia, sklápacia, zvinovacia, posuvná) a podlahy odolné voči požiaru. 

## Altánok
Altánok je samostatná konštrukcia, zastrešená a rôzneho tvaru pôdorysu s jedným vstupným otvorom. Býva vybavený nábytkom a niekedy aj osvetlením. Podľa materiálu môže byť murovaný, drevený a kovový. 

## Prístrešok
Slúži na dodatočné parkovacie miesto pred garážou. Je to otvorená konštrukcia, ktorá môže byť doplnená jednou alebo dvoma záveternými stenami. Konštrukciu tvoria nosné stĺpy spojené priečnymi stenami. 

## Pergola
Pergola je samostatne stojaca ľahká stavba, ktorá slúži na zatienenie miesta, chodníka, oddelenie okrasnej a úžitkovej časti záhrady alebo zdôraznenie vstupu do domu. Tvoria ho dva nosné stĺpy, ktoré môžu byť betónové, kamenné, murované, drevené alebo kovové. Veľkosť pergoly je 2,5 až 3 m. Stavba musí byť dostatočne pevná aby uniesla popínavé rastliny. Musí odolávať náporom vetra. Stĺpy sú ukotvené v základe hĺbky 800900 mm, ktorý tvorí základová pätka. Na bokoch môže byť doplnená trelážou.

## Zdroje
* WAGNER, B. *Sadovnícka tvorba I., II.*. SPN Praha 1989, 1990 ISBN 80-209-0031-4

Kategória:Záhradné stavby
Oporný múr

thumb|upright|oporný kamenný múr
**Oporný múr** alebo **oporná stena** je konštrukcia, ktorej funkcia spočíva v zabraňovaním zosuvu terénu a vyrovnáva terén. Architektonicky dotvára záhradu rodinných domov, vytvára priestor pre komunikácie (oporný železničný múr) alebo slúži ako ochrana v otvorenom výkope. 

Vyrábajú sa z materiálov ako kameň, drevo, tehla, betón, železobetón a v kombináciách. Prípadne sa používajú prefabrikáty v tvare L alebo T. Stavajú sa v hlbokom základe (cca 900 mm).

## Iné projekty

Kategória:Konštrukcie v stavebníctve
Kategória:Záhradné stavby
Kategória:Geotechnické inžinierstvo
Kategória:Múry